Et skib gik i nat på grund øst for Aggersundbroen. Der er tale om en såkaldt ral- og sandsuger, der bruges til at suge sand og småsten op fra fjordbunden. Søværnets Operative Kommando kan ikke sige noget om, hvorfor skibet gik på grund. Ifølge vagthavende officer ved Søværnets Operative Kommando, kan der gå flere dage før skibet kan trækkes fri. Der er ikke umiddelbart nogen risiko for forurening.

Referat:
I nat gik et skib på grund i Limfjorden lige øst for Aggersundbroen.